PATVIRTINTA

Vilniaus lietuvių namų

direktoriaus 2020 m. sausio 13 d. įsakymu Nr.

**VILNIAUS LIETUVIŲ NAMŲ**

**MOKINIŲ ASMENINIŲ DAIKTŲ LAIKYMO IR NAUDOJIMOSI SPINTELĖMIS**

**TAISYKLĖS**

**I SKYRIUS**

**BENDROSIOS NUOSTATOS**

 1. Vilniaus lietuvių namų (toliau- Gimnazija) naudojimosi mokinių asmeninių daiktų laikymo spintelėmis (toliau- Spintelė) taisyklių aprašas nustato spintelių išdavimo tvarką, naudojimosi taisykles bei atsakomybę.

 2. Galimybė naudotis spintelėmis suteikiama tik mokymosi laikotarpiu (rugsėjo–birželio mėn.) gimnazijos administracijos nuožiūra paskirtų klasių mokiniams.

**II SKYRIUS**

**SPINTELIŲ IŠDAVIMO TVARKA**

3. Raktus nuo spintelių prieš mokslo metų pradžią ugdymo aptarnavimo skyriaus vedėjas išduoda asmeniškai arba pasirašytinai klasių vadovams. Klasių vadovai, pasirašytinai, per pirmąjį tėvų susirinkimą arba IT priemonėmis, supažindina moksleivių tėvus su mokinių asmeninių daiktų laikymo spintelių taisyklių aprašu.

 4. Mokiniai klasės vadovo supažindinami su naudojimosi spintele taisyklėmis pasirašytinai.

5. Klasės vadovas parengia mokinių, turinčių mokinių asmeninių daiktų laikymo spinteles, sąrašą su spintelių numeriukais (1 priedas) ir jo kopiją pateikia ugdymo aptarnavimo skyriaus vedėjui kiekvienais mokslo metais iki rugsėjo 10 d., o patikslinimus mokslo metų eigoje pagal poreikį.

**III SKYRIUS**

**NAUDOJIMOSI SPINTELĖMIS TAISYKLĖS**

6. Mokinių asmeninių daiktų laikymo spintelės turi būti naudojamos pagal paskirtį. Naudodamiesi spintele mokiniai privalo:

6.1. saugoti ir tausoti spinteles;

6.2. laikyti jose tik mokymo priemones, sportinę aprangą, avalynę, striukes/paltus;

6.3. drabužius kabinti tvarkingai, laikytis švaros;

6.4. spinteles laikyti užrakintas;

6.5. prie spintelių elgtis drausmingai, nesistumdyti, netrukdyti kitiems pasiimti/pasidėti daiktų ar pasikabinti drabužius;

6.6. pastebėjus užrakto gedimą, informuoti klasės auklėtoją.

7. Draudžiama:

7.1. Laikyti nemokyklines priemones, sprogstamas medžiagas, maisto produktus, psichotropines ar chemines medžiagas (*patikrinus ir radus draudžiamus daiktus ar medžiagas, mokinys gali prarasti teise naudotis spintele*).

7.2. Spardyti, daužyti ar kitaip gadinti spintelę, laužti jos užraktą. Spintelės viduje negalima piešti, klijuoti lipdukų ar kitaip išskirti nuosavybės teisę.

7.3. Keisti užraktą be gimnazijos ugdymo aptarnavimo skyriaus vedėjo žinios.

7.4. Bandyti atrakinti ne savo spintelę.

7.5. Perduoti savo spintelę ar jos raktą kitam asmeniui.

8. Mokinys mokslo metų pabaigoje arba nutraukęs mokymosi sutartį per mokslo metus, sutvarkęs spintelę, privalo grąžinti spintelės raktą klasės vadovui.

**IV SKYRIUS**

**BAIGIAMOSIOS NUOSTATOS**

9. Gimnazija įsipareigoja daliai gimnazijos mokinių suteikti galimybę naudotis spintele.

10. Mokinys ir jį atstovaujantis asmuo (tėvai/globėjai/rūpintojai) asmeniškai atsako už paliktų daiktų saugumą, spintelės švarą ir tvarką.

11. Pametus raktą, bus kečiama spynelė. Spynelės keitimo kaina 10 eurų. Gaminti raktų kopijas, draudžiama. Mokiniui pametus raktą arba kitaip sugadinus spyną informuojama klasės auklėtoja, o klasės auklėtoja (as) informuoja ugdymo aptarnavimo sk. vedėją kuris pasirūpina spynos pakeitimu.

12. Mokinys, sugadinęs spintelę, atlygina nuostolius (spintelių bloko vertė – 320,00 Eur).

13. Už spintelėje paliktus brangius, su ugdymosi procesu nesusijusius daiktus (mobiliuosius telefonus, filmavimo kameras, fotoaparatus ir šių daiktų kroviklius, pinigus, aukso, sidabro ir kitus papuošalus ir t.t.), gimnazija neatsako.

14. Gimnazijos administracija kartu su klasės auklėtoja, pasilieka teisę (esant būtinybei), tikrinti jos turinį, tvarką ir švarą.

15. Patikrinimo metu spintelėje radus daiktų, ***nesusijusių su ugdymosi veikla****, netvarkingą, nešvarią spintelę, moksleivis gali prarasti teisę naudotis spintele*, o moksleivio tėvai/globėjai/rūpintojai gauna pranešimą per TAMO dėl netinkamo spintelės eksploatavimo ir kitais mokslo metais moksleivis netenka teisės naudotis spintele.

16. Mokslo metų pabaigoje ar mokiniui išvykus iš gimnazijos, mokinys spintelės raktą grąžina pasirašytinai klasės vadovui, o klasės vadovas visus klasės raktus atiduoda ugdymo aptarnavimo skyriaus vedėjui.

17. Aprašo taisyklės gali kisti administracijos nuožiūra.

18. Vilniaus lietuvių namų moksleivis sugadinęs ar kitaip sulaužęs daiktų saugojimo spintelę ar spinteles atlygina nuostolius numatytus taisyklių 12 punkte.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_